Die wêreld in foto’s – 8 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Pres. Emmanuel Macron van Frankryk en sy vrou, Brigitte, besoek ŉ moskee in Xian in China. (Foto: Ludovic Marin, AP) Vrugteverkopers kyk toe hoe polisie die omgewing beveilig nadat ŉ brand uitgebreek het by ŉ restaurant in Bangalore in Indië. Sommige werkers wat in die gebou geslaap het, is in die brand dood. (Foto: Aijaz Rahi, AP) Japannese vroue loop in kimono-kleredrag ná die Coming of Age-seremonie, ŉ jaarlikse nasionale vakansiedag in Tokio. (Foto: Shizuo Kambayashi, AP) Pendelaars wag vir treine by die Clapham Junction-treinstasie in Londen. Chaos word verwag tydens ŉ week lange beplande staking van die spoorwegpersoneel. (Foto: Frank Augstein, AP) Dié Duitse man word daarvan aangekla dat hy drie bomme laat ontplof het wat die sokkerspan Borussia Dortmund se bus in April verlede jaar geteiken het. Hy het in ŉ hof in Dortmund verskyn vir die tweede dag van sy verhoor. (Foto: Bernd Thissen, AP)